stanford-oval/wikipedia huggingface dataset:
Kiwi Regional Airlines
Kohteet

Uusi-Seelanti
Dunedin (Dunedinin kansainvälinen lentoasema)
Hamilton (Hamiltonin kansainvälinen lentoasema)
Nelson (Nelsonin lentoasema)
Tauranga (Taurangan lentoasema)
Lähde:
Kiwa hirsuta

| Kiwa hirsuta |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Anomura
Yläheimo::  Chirostyloidea
Heimo::  Kiwaidae
Suku::  Kiwa
Laji::  hirsuta
Kaksiosainen nimi
 Kiwa hirsuta  Mapcherson, Jones & Segonzac, 2006 
Katso myös
   Kiwa hirsuta Wikispeciesissä   Kiwa hirsuta Commonsissa 
Infobox OKNimi-testi OK: 
Kiwa hirsuta on kymmenjalkaisiin kuuluva äyriäislaji. jonka raajoissa on tiheä, pitkää karvoitusta muistuttava  sukaspeite. Laji löydettiin vuonna 2005 eteläisestä Tyynestämerestä yli 2000 metrin syvyydestä mustien savuttajien läheltä. Kiwa hirsuta on kaikkiaan noin 15 senttimetrin pituinen, selkäkilpi yksin noin 6 cm. Sen  turkki  on täynnä bakteereja, joita eläimen on arveltu käyttävän ravintonaan. Kiwan silmät ovat surkastuneet ja se on ilmeisesti sokea.
Kiwa on rakenteeltaan niin omintakeinen, että se erotettiin omaan erilliseen heimoonsa Kiwaidae. Vuonna 2011 kuvattiin suvun toinen laji Kiwa puravida, jonka myös arvellaan kasvattavan ravintobakteereja tarttumaraajoissaan. Bakteerit hyötyvät merenpohjan metaanilähteistä.
Aiheesta muualla

Kuva otuksesta (Arkistoitu – Internet Archive)
Kolmisoppi (Mikkeli, Häkkilä)

| Kolmisoppi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°04′42″N, 27°03′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Kyyveteen 
Järvinumero:  14.932.1.047
Mittaustietoja
Pinnankorkeus:  104,2 m  
Pituus:  350 m  
Leveys:  200 m  
Rantaviiva:  0,989 km  
Pinta-ala:  4,469 ha  
Saaria:  ei saaria 
 fiKolmisoppi 
Kolmisoppi  on Etelä-Savossa Mikkelissä  Häkkilän lähellä sijaitseva järvi.
Maantietoa

Järvi on 350 metriä pitkä, 200 metriä leveä, ja sen pinta-ala on 4,5 hehtaaria. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Järven vedenpinnan korkeus on 104,2 metriä mpy.
Lahden Reipas

Lahden Reippaan logo.
Lahden Reipas on lahtelainen palloilun yleisseura. Se syntyi viime sotien jälkeen 1940-luvulla, kun Viipurin Reipas siirtyi evakkoon Lahteen. Seura pelasi virallisesti Viipurin Reippaan nimellä aina vuoteen 1962 saakka, jolloin seuran palloiluosaston nimeksi vaihtui yksinkertaisesti Reipas. Vuonna 1963 nimi vaihtui jälleen, nyt Lahden Reippaaksi.
Reipas on pelannut monta vuotta pääsarjatasolla menestyen hyvin erityisesti jalkapallossa mutta myös jääpallossa ja jääkiekossa. Jääpallossa Lahden Reipas esiintyi SM-sarjassa viimeksi kaudella 1967, mutta lopetti jääpallotoimintansa seuraavalla kaudella. Vuonna 1975 jalkapallo ja jääkiekkotoiminta erosivat toisistaan. Jalkapallo jatkoi Lahden Reippaan nimellä, kun jääkiekkopuoli vaihtoi nimensä Kiekkoreippaaksi.
Kirill Kozlovski

Kirill Kozlovski (s. 3. toukokuuta 1981 Mogilev) on valkovenäläissyntyinen pianisti.
Opinnot

Kozlovski aloitti opintonsa Valko-Venäjän valtion musiikkiakatemiassa, josta siirtyi opiskelemaan Sibelius-Akatemiaan opettajinaan Matti Raekallio, Hamsa al-Wadi Juris, Ilmo Ranta ja Eero Heinonen. Hän sai musiikin maisterin arvon Suomessa vuonna 2005. Hän lähti täydentämään opintojaan Wienin musiikin ja esittävien taiteiden yliopistoon, jossa häntä opetti Avo Kouyoumdjian. Musiikin tohtoriksi hän väitteli vuonna 2017 Sibelius-Akatemiasta aiheesta "Dmitri Šostakovitšin musiikin kontekstualisaatio".
Kozlovski on myös osallistunut mestarikursseille, joita ovat pitäneet Dmitri Baškirov, Péter Nagy, Ivari Ilja, Ralf Gothoni ja András Schiff.
Ura

Kozlovski on saanut ensipalkinnot Chopin-keskuksen pianokilpailussa (Ranska, 1998), Ciutat de Mallorca -pianokilpailussa (Espanja, 2003) ja Jyväskylän pianokilpailussa (2004). Vuonna 2005 hänet valittiin Finland Festivalsin "vuoden nuoreksi taiteilijaksi".
Kozlovski on esiintynyt resitaaleissa ja kamarimusiikkiesityksissä monissa maissa, kuten Suomessa, muissa Pohjoismaissa, Ranskassa, Saksassa, Sveitsissä, Venäjällä, Virossa ja Espanjassa. Hän on esiintynyt myös useiden orkestereiden, kuten Helsingin kaupunginorkesterin, Tampere Filharmonian, Jyväskylä Sinfonian ja Valko-Venäjän valtionfilharmonikkojen solistina.
Kozlovski on säestänyt sellaisia laulajia kuin Jorma Hynnistä, Jekaterina Gubanovaa, Helena Juntusta, Monica Groopia, Arttu Katajaa ja Esa Ruuttusta. Hän on saanut liedopetusta Dietrich Fischer-Dieskaulta ja Hartmut Hölliltä.
Kozlovskin ensimmäinen soololevy, Shostakovich in Context (2017), sisältää Šostakovitšin, Ilari Kailan, Matei Gheorghiun ja Mikko Nisulan pianosävellyksiä. Julkaisu liittyi Kozlovskin tohtorintutkintoon. Jo vuonna 2016 oli julkaistu Kozlovskin ja sopraano Jenni Lättilän levytys Richard Wagnerin lauluista.
Aiheesta muualla

Viralliset sivut (Arkistoitu – Internet Archive)
Kiwity

Kiwityn kunnan kartta
Kiwity on kunta Lidzbarkin piirikunnassa Warmia-Masurian voivodikunnassa Puolassa. Sen hallintokeskus on Kiwityn kylä.
Vuoden 2019 arvion mukaan Kiwityn asukasluku oli 3 286. Kunnan pinta-ala on 145 neliökilometriä.
Kiwityn kunnan kylät ovat Bartniki, Czarny Kierz, Kiersnowo, Kierwiny, Kiwity, Klejdyty, Klutajny, Kobiela, Konity, Krekole, Napraty, Połapin, Rokitnik, Samolubie, Tolniki Wielkie ja Żegoty.
Aiheesta muualla

Kuvia tai muita tiedostoja aiheesta Kiwity Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kirsty MacColl

| Kirsty MacColl |
| --- | --- |
 Kirsty MacColl Chicagossa 22. maaliskuuta 1995.
Henkilötiedot
Syntynyt: 10. lokakuuta 1959
Kuollut: 18. joulukuuta 2000 (41 vuotta)
Ammatti:  laulaja-lauluntekijä
Muusikko
Aktiivisena:  1978–2000
Tyylilajit:  popmusiikki ja uusi aalto 
Levy-yhtiöt:  Stiff Records 
Aiheesta muualla
Kotisivut
  [ Muokkaa Wikidatassa ] [ ohje ]  
Kirsty MacColl (10. lokakuuta 1959 – 18. joulukuuta 2000) oli brittiläinen laulaja-lauluntekijä. Hänet tunnetaan muun muassa duetostaan Shane MacGowanin kanssa The Poguesin kappaleessa ”Fairytale of New York”.
Elämä ja ura

Kirsty MacCollin vanhemmat olivat folkmuusikko Ewan MacColl ja tanssija-koreografi Jean Newlove, joskin Kirstyn syntyessä hänen isänsä oli jo mennyt uusiin naimisiin. Hän vietti lapsuutensa äitinsä kanssa Croydonissa, Etelä-Lontoossa. Vuonna 1978 MacColl lauloi Mandy Doubt -taiteilijanimellä punkyhtyeessä Drug Addix kiinnittäen Stiff Records -levy-yhtiön huomion. Hän pääsi levyttämään debyyttisinglensä, kesäkuussa 1979 ilmestyneen ”They Don’t Know’n”. Single ei menestynyt, mutta muutamaa vuotta myöhemmin kappale saavutti suosiota Tracey Ullmanin coveroimana.
MacCollin ensimmäinen menestys oli vuonna 1981 julkaistu ”There’s a Guy Works Down the Chip Shop Swears He’s Elvis”, joka sijoittui Britannian singlelistan kahdenkymmenen parhaan joukkoon. Seuraava menestys oli vuonna 1985 ilmestynyt cover Billy Braggin kappaleesta ”A New England”. MacColl esiintyi myös taustalaulajana useilla puolisonsa Steve Lillywhiten tuottamilla levyillä muun muassa Simple Mindsilta, The Smithsiltä ja Talking Headsiltä. Lillywhiten kautta MacColl päätyi myös ”Fairytale of New Yorkin” laulajaksi. Kappaleesta on tullut moderni jouluklassikko. MacColl ja Lillywhite erosivat 1990-luvun puolivälissä.
MacCollin viimeiseksi julkaisuksi jäi vuonna 2000 ilmestynyt kriitikoiden kehuma albumi Tropical Brainstorm, joka sisältää vaikutteita Etelä-Amerikan ja Karibian musiikkityyleistä.
Kuolema

Joulukuussa 2000 MacColl lomaili Cozumelin saarella Meksikossa kahden poikansa kanssa. Sukellusretkellä Chankanaabin koralliriutalla pikavene ajoi hänen ylitseen tappaen hänet välittömästi. Sukeltajille rauhoitetulle alueelle tunkeutunut vene kuului miljonääri Guillermo González Novalle, joka oli perheensä kanssa veneessä turman sattuessa. Jälkeenpäin turmahetken kuljettajaksi esitettiin kuitenkin apupoika José Cen Yam. MacCollin äidin johtama ja useiden julkisuuden henkilöiden tukema Justice for Kirsty -kampanja ajoi vuosien ajan tapauksen kunnollista tutkintaa kiinnittäen huomiota lukuisiin epäselvyyksiin ja laiminlyönteihin. José Cen Yamin – joka ei ollut koskaan aiemmin ohjannut venettä – uskottiin ottaneen syyn harteilleen ja veneen kuljettajana olleen tosiasiassa joku muu. Kampanja lakkautettiin vuonna 2009 Meksikon viranomaisten suljettua tutkinnan.
Diskografia

Desperate Character (1981)
Kite (1989)
Electric Landlady (1991)
Titanic Days (1993)
Tropical Brainstorm (2000)
Aiheesta muualla

Justice for Kirsty -kampanjan verkkosivut
Aiheesta muualla > Kirjallisuutta

MacColl, Jean: Sun on the Water – The Brilliant Life and Tragic Death of Kirsty MacColl.  London:  John Blake, 2008.  ISBN 978-1-84454-549-0.  (englanniksi)
O’Brien, Karen: Kirsty MacColl – The One and Only.  London:  Andre Deutsch, 2004.  ISBN 0-233-00070-4.  (englanniksi)
Lahden Palloseura (salibandy)

LPS:n logo
Lahden Palloseura on vuonna 2013 perustettu pihasalibandyyn keskittyvä urheiluseura. Kesällä 2024 LPS pelaa PS-liigaa. LPS:n kotikenttä Subway Areena sijaitsee Lahdessa Kasakkamäessä.
Historia
LPS:n juhlakauden 2023 logo
LPS:n alkuperäinen logo vuosilta 2013-2022
Seura perustettiin jo vuonna 2013, mutta ensimmäisinä vuosina LPS pelasi vain harjoitusotteluita. LPS vietti hiljaiseloa vuodet 2016-2022, kunnes keväällä 2022 se palasi rytinällä. Sekä PS-Liigassa, että Suomen Cupissa se voitti mestaruuden heti ensimmäisellä kaudellaan. Kansainvälisessä turnauksessa Garden Floorball Champions Leaguessa (ent. Yard Floorball Champions League) se tippui puolivälierissä.
Kaudella 2023 LPS oli vaikeuksissa, ja sijoittui PS-Liigassa pronssille. Suomen Cupissa lahtelaiset tippuivat jo puolivälierissä kauden suuryllättälle Uplakersille. GFCL:ssä LPS paransi sijoittuen kolmanneksi. Syksyllä 2023 LPS osallistui ensi kertaa järjestettävään kansainväliseen Europe Cupiin, jossa se tippui tsekkiläiselle Trinecille, joka lopulta voitti turnauksen.
Keväällä 2024 LPS järjestää historian ensimmäisen Asfaltit Auki!-turnauksen, joka avaa kauden harjoitusotteluilla.
| Vuosi | PS-Liiga | Suomen Cup | GFCL | Europe Cup |
| --- | --- | --- | --- | --- |
| 2022 | 1. | 1. | 12. | ei järjestetty |
| 2023 | 3. | 5. | 3. | 5. |
2024:
Kyynisyys

Kyynisyys on pilkallisuutta, välinpitämättömyyttä, kylmyyttä ja julkeutta. Kyynisyys voi olla ihmisen alhaisuuden tai pahuuden osoittamista julkealla tavalla.
Ihminen voi olla kyyninen jostain tietystä asiasta tai suhteessa johonkin. Kyynisyyttä voi olla esimerkiksi jonkun toisen henkilön innon tai jonkin asian leimaaminen lapselliseksi lannistavalla tavalla. Kyynisyyteen voi liittyä asian merkityksen vähättely, sen toteutumisen epäily, tai varoittelu asian epäonnistumisen aiheuttamasta pettymyksestä.
Kyynisyys koetaan usein pahantahtoisena tai loukkaavana. Jotkut pitävät kyynisyyttä myös realiteetin äänenä, jolla hillitään epärealistista tavoittelua.
Koulunkäynninohjaaja

Koulunkäynninohjaaja (vanha nimike: koulunkäyntiavustaja, ruotsinkielinen nimike Suomessa: skolgångshandledare) tukee ja ohjaa eri-ikäisiä ja kulttuuritaustaltaan erilaisia ihmisiä niissä toiminnoissa, joissa he eivät kehitysvaiheensa, vammansa tai sosiaalisen tilanteensa vuoksi selviydy itse. Hän tuntee apuvälineitä ja laitteita ja osaa käyttää ja huoltaa niitä. Lisäksi koulunkäynninohjaaja suunnittelee, toteuttaa ja arvioi oppimistilanteita.
Koulunkäynninohjaaja voi työskennellä päivähoidon, koulujen ja vapaa-ajan toimintojen palveluksessa.
Ammattiin on olemassa koulunkäynnin ja aamu- ja iltapäivätoiminnan ohjaaja sekä koulunkäynninohjaajan erikoisammattitutkinto, joista jälkimmäinen antaa valmiudet tehdä työtä vaativimmissa tehtävissä.
Yläkouluissa ja lukioissa työskentelevät oppilaanohjaajat (OPO) taas ovat opettajia, jotka huolehtivat oppilaiden tiedollisesta edistymisestä ja muun muassa jatko-opintoihin liittyvistä asioista.
Aiheesta muualla

Työmarkkinatorin kuvaus koulunkäynninohjaajasta
Koulunkäynninohjaajan ammatista verkkosivulla Duunitori
Kolmisoppi (Mäntyharju, Mynttilä)

| Kolmisoppi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°28′34″N, 26°54′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kotijärveen 
Järvinumero:  14.976.1.016
Mittaustietoja
Pinnankorkeus:  121,2 m  
Pituus:  400 m  
Leveys:  230 m  
Rantaviiva:  1,044 km  
Pinta-ala:  3,847 ha  
Saaria:  ei saaria 
 fiKolmisoppi 
Kolmisoppi  on Etelä-Savossa Mäntyharjulla  Mynttilän lähellä sijaitseva lampi.
Maantietoa

Lampi on 400 metriä pitkä, 230 metriä leveä, ja sen pinta-ala on 3,8 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ruotimonojan valuma-alueeseen (14.976) se kuuluu. Lammen vedenpinnan korkeus on 121,2 metriä mpy.
Kissanraapimatauti

Kissanraapimatauti (ICD-10 A28.1) on Bartonella-bakteerin aiheuttama, kissan välittämä tarttuva tauti. Yleensä sen saa lapsi kissan raapaisusta tai puremasta. Tauti on Suomessa harvinainen.
Oireet

Oireet ilmenevät 1–2 viikon kuluttua tartunnasta. Iholle nousee paukama. Tyypillisiä ovat imusolmukkeiden turpoaminen, yleisoireet kuten kuume, päänsärky, kylmät väreet ja pahoinvointi.
Ennuste ja hoito

Ennuste on hyvä. Hoitona annetaan oireen mukaista hoitoa, myös antibiootteja voidaan käyttää.
Kolmisopenlampi (Mäntyharju, Taina)

| Kolmisopenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′08″N, 26°57′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Juonikkaan 
Järvinumero:  14.978.1.003
Mittaustietoja
Pinnankorkeus:  94,3 m  
Pituus:  620 m  
Leveys:  360 m  
Rantaviiva:  1,764 km  
Pinta-ala:  8,569 ha  
Saaria:  ei saaria 
 fiKolmisopenlampi 
Kolmisopenlampi  on Etelä-Savossa Mäntyharjulla  Tainan lähellä sijaitseva lampi.
Maantietoa

Lampi on 620 metriä pitkä, 360 metriä leveä, ja sen pinta-ala on 8,6 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 94,3 metriä mpy.
Steve Davis

Steve Davis
Steve Davis (s. 22. elokuuta 1957) on englantilainen entinen snookerpelaaja, joka on voittanut lajinsa maailmanmestaruuden kuudesti 1980-luvulla.  Davisia pidetään yleisesti yhtenä kaikkien aikojen parhaista pelaajista ja hän on vuonna 2010 ottanut osaa jo peräti 30 kertaa maailmanmestaruuskisoihin .
Steve Davis aloitti ammattilaisuransa vuonna 1978 ja voitti maailmanmestaruutensa vuosina 1981, 1983, 1984, 1987, 1988 ja 1989. Vaikkei Davis ole enää 1980-luvun jälkeen voittanut suurta määrää arvoturnauksia, pystyy hän edelleen kiusaamaan kovimpiakin pelaajia. Siitä hyvänä esimerkkinä Davisin finaalipaikka vuoden 2005 Travis Perkins UK Championship -turnauksessa . Lisäksi Davis on suosittu muiden pelaajien ja katsojien keskuudessa ja urallaan hän on tehnyt 355 yli sadan pisteen ylittävää lyöntisarjaa ammattilaisturnauksissa . Yksi näistä suurista lyöntisarjoista on myös lajin ennätys, sillä Davis teki vuonna 1982 ensimmäisen kerran suorassa televisiolähetyksessä täydellisen 147 pisteen lyöntisarjan eli maksimibreikin.
Ura > Ennen ammattilaisuraa

Steve Davis on siinä mielessä yksi poikkeuksellisista pelaajista, että hän ei amatööriuransa aikana saavuttanut suuria turnausvoittoja, toisin kuin monet muut ammattilaiset. Davis aloitti snookerin pelaamisen 12-vuotiaana. Davisin löysi Liikemies Barry Hearn, joka näki hänen pelaavan romfordilaisella klubilla. Hearn näki Davisissa potentiaalista huippupelaajan ainesta ja hän järjesti ammattilaisia pelaamaan Davisia vastaan, jolloin Davis kehittyi pelitaidoissaan huomattavasti. Vuonna 1978 Davis voitti Pontins Open -turnauksen ennen siirtymistään ammattilaisten pariin. Menestystä ei tullut välittömästi, mutta 1980-luku oli Davisin osalta uskomaton.
Eurosportin tv-haastattelussa vuonna 2008 Davis kertoi uransa alkupuolella liittyneensä ammattilaiskiertueelle tullakseen paremmaksi pelaajaksi. Hän ei ollut tuolloin lainkaan niin varma, että hän saavuttaisi niin paljon menestystä, kuin hän lopulta saavutti.
Ura > 1980-luvun hallitsija

Steve Davis aloitti ammattilaisena vuonna 1978, mutta vasta 1980-luvun puolella hän tuli kunnolla tunnetuksi, huomatuksi ja lopulta todella arvostetuksi pelaajaksi.
Ensimmäiset viitteet Davisin todellisesta lahjakkuudesta tulivat esille vuoden 1980 maailmanmestaruuskisoissa kun hän pelasi itsensä puolivälieriin saakka voittaen tuohon aikaan pelaajana arvostetun, ja nykypäivänä hongkongilaisen Marco Fun valmentajana toimivan, hallitsevan mestarin Terry Griffithsin edellisellä kierroksella. Samana vuonna hän onnistui voittamaan kauden toisen pääturnauksen UK Championshipin. Tästä alkoi Davisin todellinen nousu. Hän voitti useita turnauksia ja dominoi pöytiä seuraavan 18 kuukauden ajan.
Vuonna 1981 Davis voitti ensimmäisen maailmanmestaruutensa ollen vedonlyöjien suosikki siitä huolimatta, että hänet oli turnauksessa sijoitettu vasta 13:nneksi. Davis oli vuoden tauon jälkeen 1983–1989 seitsemän kertaa peräkkäisinä vuosina finaalissa voittaen sen yhteensä kuusi kertaa. Näin hän ylsi samaan mihin Ray Reardon oli yltänyt 1970-luvulla, ja uusi tähti oli syntynyt. Vuoden 1982 Lada Classic -turnauksessa Davis teki pelin historian ensimmäisen televisioidun maksimibreikin.
Toiseksi arvostetuin perinteinen turnaus UK Championship oli 1980-luvulla myös Davisin hallussa, sillä hän voitti sen kaiken kaikkiaan kuusi kertaa ja oli seitsemän kertaa finaalissa vuosina 1980–1987.
Läpi 1980-luvun Davis voitti yli 50 ammattilaisturnausta rikkoen ennätyksiä toisen perään. Vuosikymmenen loppuun mennessä Davis oli historian ensimmäinen snookeria pelaamalla tienannut miljonääri.
WBPSA Player of the Year 1989
BBC Sports Personality of the Year 1988
Member of the British Empire (MBE) 1988
WBPSA Player of the Year 1988
WBPSA Player of the Year 1987
WBPSA Player of the Year 1986
WBPSA Player of the Year 1984
WBPSA Player of the Year 1983
Pääkiertueen turnausten lisäksi Davis saavutti neljä kertaa peräkkäin Premier League-kutsuturnauksen voiton vuosina 1987-1990.
Ura > 1990-luku

Davis voitti viimeisen kerran maailman ykköspelaajana vuoden 1989 Grand Prix-turnauksen. Tämä jälkeen esiin astui todella nuori, uusi skotlantilainen lahjakkuus Stephen Hendry, joka hallitsi snooker-pöytiä läpi koko 1990-luvun tuoden peliin huomattavasti enemmän aggressiivisuutta.
Steve Davis ei kuitenkaan lopettanut turnausten voittamista täysin, vaikka voittoja ei 1980-luvun tavoin tullutkaan. Davis pysytteli 16 parhaan pelaajan joukossa ja onnistui vielä vuosina 1994 ja 1995 voittamaan kaksi kertaa peräkkäisinä vuosina Welsh Open -turnauksen. Kaiken kaikkiaan Davis voitti vielä 1990-luvullakin 16 ammattilaisturnausta, mikä on loistava suoritus sekin, vaikka silloinen ykköspelaaja Hendry tekikin tuhojaan, ja 1990-luvun muut lahjakkaat nuoret nousijat kuten trio Ronnie O'Sullivan, John Higgins ja Mark Williams tulivat ammattilaiskuvioihin mukaan.
Ura > 2000-luvun super-seniori

Davis on vielä yli 40-vuotiaanakin osoittanut uskomatonta kykyä taistella ranking-sijoituksista nuorten suurlahjakkuuksien mukana. Hän on haastanut pelaajat kuten Hendry, O'Sullivan, Higgins, Williams, Ken Doherty, Shaun Murphy, Stephen Maguire, Neil Robertson sekä Ding Junhui. Osoituksena tästä hän saavutti sadannen finaalipaikkansa vuoden 2005 UK Championship -turnauksessa saaden vastustajakseen nuoren kiinalaisen Dingin, joka voitti finaalin erin 10–6. Tie finaaliin oli vakuuttava, sillä hän kaatoi matkalla finaaliin Hendryn ja edellisen vuoden voittajan Maguiren. Vielä 2000-luvulla Davisin paras ranking-sijoitus on ollut 11. Tavoitteekseen hän asetti olevansa 16 parhaan joukossa täyttäessään 50 vuotta ja kaudelle 2007–2008 hänen sijoituksensa on 15, joten tavoite tuli täytetyksi.
Kaudella 2007–2008 Davis ei pystynyt haastamaan nuorempiaan enää niin, että olisi säilyttänyt paikkansa 16 parhaan joukossa ranking-listalla. Davis on kuitenkin haastattelussa sanonut jatkavansa yhä pelaamista, vaikka joutuikin Kaudella 2008–2009 pelaamaan ennen jokaista turnausta yhden karsintakierroksen .
Kaudella 2008–2009 esiintyi kauden alkupuoliskolla karsintoihin joutumisestaan huolimatta kahdesti ranking-turnauksen neljännesfinaalissa London Royal Watches Grand Prix sekä Shanghai Masters -turnauksissa, osoittaen näin, että vanhatkin vielä pärjäävät. Kauden aloittivat vahvasti myös konkarit Jimmy White sekä eritoten Dave Harold, joka saavutti 14 vuoden tauon jälkeen finaalipaikan Northern Ireland Trophy -turnauksessa.
Davis on pelaajien ja katsojien keskuudessa erittäin suosittu persoona. Joissakin turnauksissa hän on ollut myös palkintojenjakotilaisuudessa juontajana ja haastattelijana. Davisin on sanottu olevan yksi kolmesta kaikkien aikojen parhaasta snooker-pelaajasta. Hänet tunnetaan myös lempinimellä The Nugget. Hän on myös urallaan tehnyt yli 300 sadan pisteen ylittävää lyöntisarjaa ammattilaisturnaustasolla, mikä oikeuttaa kaikkien aikojen listalla sijan 4.
Officer of the British Empire (OBE) 2001
President of the Snooker Writers' Association
Vieraillut Suomessa

Steve Davis vieraili Suomen Turussa Sports Club Turku -nimisessä biljardibaarissa keväällä 2009. Hän pelasi tuolloin näytösottelun moninkertaista suomenmestaria Ville Pasasta vastaan. Pasanen voitti ottelun erin 4–2, mutta Davis pelasi lainakepillä ja -vaatteilla, koska hänen matkatavarat olivat hukassa Helsinki-Vantaan lentoasemalla. Näytösottelun jälkeen Davis esitteli trickshotejaan. Tapahtuman järjesti Jyri Virtanen, joka myös omistaa ko. biljardibaarin Turun keskustassa.
Turnausvoitot > Ranking-turnaukset

Welsh Open 1995, 1994
British Open 1993, 1986
European Open 1993
Asian Open 1992
Lada Classic 1992, 1988, 1987, 1984
Players Championship 1989, 1988, 1987, 1984, 1983
Grand Prix 1989, 1988, 1985
World Championship 1989, 1988, 1987, 1984, 1983, 1981
UK Championship 1987, 1986, 1985, 1984
Turnausvoitot > Kutsuturnaukset

Masters 1997, 1988, 1982
Turnausvoitot > Muut ammattilaisturnaukset

Premier League 1987, 1988, 1989, 1990
Tilastot

| 0 | 1 | 2 |
| --- | --- | --- |
 STEVE DAVIS: 
| Maailmanmestaruudet | 6 | 1981, 1983–1984, 1986–1989 |
| Maailmanmestaruusturnausten finaalit | 8 | 1982, 1984–1988 |
| UK Championship-turnauksen voitot | 6 | 1980–1981, 1984–1987 |
| Ranking-turnausvoitot | 28 |  |
| Masters-turnauksen voitot | 3 | 1982, 1988, 1997 |
| Muut ammattilaisturnausvoitot | 45 |  |
| Korkein ranking-sijoitus | 1 | 7 vuotta 1980-luvulla |
| Suurin lyöntisarja | 147 | Lada Classic 1982 video |
| Yli 100 pisteen lyöntisarjat | 355 |  |
Harrastuksia

Steve Davis on ilmoittanut harrastavansa shakkia ja pokeria . Hän on myös pelannut ammattilaistason pool-biljardia.
Aiheesta muualla

Kuvia tai muita tiedostoja aiheesta Steve Davis Wikimedia Commonsissa